=== Geodæsi ===
[[Fil:Postament på Agri Baunehøj.jpg|thumb|Dette postament på [[Agri Baunehøj]] på Mols er udgangspunkt for Geodætisk Instituts System 34, idet det har koordinaterne x=200 km og y=200 km.]]
En af det nye instituts første store opgaver var gennemførelsen af en nyopmåling af førsteordens triangulationsnettet, i første omgang til brug ved detailmåling af landet, men også med henblik på at forbinde det danske net med nabolandenes. Her var opmærksomheden især rettet mod den ''Baltiske geodætiske Kommission'', oprettet i 1924 af landene rundt om Østersøen, som havde til opgave at gennemføre en ensartet triangulation rundt om dette farvand, så de forskellige landes geodætiske systemer kunne koordineres.<ref>Sørensen & Arentzen (1978), s. 25</ref> Som en del af nymålingen af førsteordensnettet gennemførtes også astronomiske målinger og azimut-målinger, bl.a. fra det astronomiske observatorium i Buddinge,<ref>Geodætisk Institut, artikel i Raunkjærs Konversationsleksikon, Bd. 4, 1949, Det danske Forlag</ref> som valgtes som nettets hovedstation. Der blev også udført tyngdemålinger med pendulapparater, til brug ved bestemmelse af lodafvigelser. Nyopmålingen var færdig i 1934, og på baggrund heraf indførtes et nyt koordinatsystem til brug ved kortproduktion, System 34.<ref name=autogeneret1>Sørensen & Arentzen (1978), s. 31</ref> Man vedblev med at bruge dette system også efter, at UTM-systemet blev indført i 1950-erne, og System 34 var i anvendelse helt til man i 2000 gik over til KP2000.<ref name=":1" />
Filosofi Historie Kartografi Foreninger Organisationer